钦定古今图书集成/明伦汇编/氏族典/第532卷 > 郭端科
## 钦定古今图书集成/明伦汇编/氏族典/第532卷 > 郭端科

按《赣县志》：“端科，字平沙，赣县人。家贫力学，以亲老不
忍外游，督畊奉养，言动必循矩度。主宗族祀事四十
馀年。每值祀日礼毕，昭穆坐定，必曰：‘某也孝，某也悌，
某也勤学，某也力耕’。命司簿分给胙例，加厚有差。既
而曰：‘某也拂亲，某也陵长，某也业荒于嬉，某也力健
于讼’。立命司书，计所犯多寡，责罚有差，不少贷。且诫”
学弗售即力田，毋为胥役，以坏人心。由是族里化之，
不闻争讼者数十年。